Maudhui: Ligi ya Premia iliahirishwa tangu tarehe 13 mwezi Machi

Klabu hizo zilitarajiwa kujadiliana kuhusu kurudi uwanjani ifikiapo tarehe 30 mwezi Juni  lakini badala yake zikazungumzia kuhusu uwezekano wa kuahirisha mechi hizo. 

Ligi hiyo imesema kwamba iko tayari kukamilisha mechi zilizosalia lakini kwa sasa tarehe zote hazijathibitishwa.

Ligi hiyo iliahirishwa tangu Machi 13  kutokana na mlipuko wa virusi hivyo.

Inaeleweka kwamba baadhi ya klabu zilitarajiwa kuzungumzia kuhusu tarehe ya Juni 30  siku ya Ijumaa lakini ikaamuliwa kwamba huu sio wakati wa kufanya hivyo.

''Pamoja na biashara nyengine  na viwanda , ligi ya Premia na klabu zetu  tunapanga mipango migumu inayoweza kutokea'', ilisema ligi hiyo.

Mkutano wa leo wa wanahisa ulitoa fursa kuzungumzia njia nyingine za kuahirisha mechi hizo, linasalia lengo letu  kukamilisha msimu wa 2019-2020, lakini kufikia sasa tarehe zote hazijaamuliwa huku janga la corona likiendelea kuathiri.

Je ligi za Ulaya?

Kufikia sasa hivi ndivyo hali  ilivyo:

Ligi ya Ujerumani ya Bundesliga:  Klabu zimerudi katika mazoezi  lakini msimu ukaahirishwa hadi Aprili 

La Liga ya Uhispania: Hakutakuwa na mazoezi hadi harakati za dharura zilizowekwa kuondolewa  na rais wa ligi hiyo Javier Tebas amesema ligi hiyo inaweza kurudi uwanjani tarehe 28 mwezi 

Ligi 1 ya Ufaransa: Mamlaka ya soka nchini Ufaransa  inafikiria kuanzisha ligi hiyo kuanzia tarehe 3 au 17 mwezi June.

Seria A ya Itali: Shirikisho la soka Itali (IFF) linatumai kuanza kuwapima wachezaji  mwanzo wa Mwezi Mei ili kujiandaa kuendelea kwa msimu huu.

\nMaudhui yaliyotangulia yanaweza kufupishwa kama ifuatavyo:
Klabu za ligi ya Premia zimesema kuwa zitaendelea na ligi hiyo ili kukamilisha mechi 92 zilizosalia msimu huu , lakini hazikusema tarehe rasmi ya kurudi uwanjani katika mkutano siku ya Ijumaa.